হৃৎপিণ্ডে নির্দিষ্ট সময়ের মধ্যে কতটা রক্ত প্রবেশ করছে ও বের হচ্ছে এবং ধমনী রক্তপ্রবাহে কতটা সহনশীল, এই দুইয়ের পরিমাপের মাধ্যমে রক্তচাপ নির্ণয় করা হয়। হৃৎপিণ্ডে যতো বেশি রক্ত প্রবেশ করবে ও বের হবে- অর্থাৎ হৃৎস্পন্দনের মাত্রা যতো বেশি হবে এবং ধমনী যতো সরু হবে, রক্তচাপ ততোই বাড়তে থাকবে। উচ্চ রক্তচাপ এমন একটি ঘাতক, যা নিঃশব্দে আসে। হৃদরোগ, মস্তিষ্কে রক্তক্ষরণ, দেহের বিভিন্ন অঙ্গপ্রত্যঙ্গের কাজ বন্ধ হয়ে যাওয়া ইত্যাদির কারণ এই উচ্চ রক্তচাপ।